Starlux Airlines

STARLUX Airlines () on taiwanilainen lentoyhtiö, joka aloitti lennot tammikuussa 2020. Yhtiön solmukohta on Taoyuanin kansainvälinen lentoasema Taipeissa.

 Historia 
Yhtiön puheenjohtaja Chang Kuo-wei on ollut aiemmin EVA Airin puheenjohtajana, ja on EVA Airin perustajan Chang Young-Fan poika. Maaliskuussa 2019 Chang Kuo-wei teki tilauksen 17 Airbus A350 -lentokoneesta.

Syyskuussa 2019 yhtiö kertoi aloittavansa lennot muutamiin Aasian kohteisiin 23. tammikuuta 2020. Yhtiön ensimmäinen lentokone, Airbus A321neo, toimitettiin Hampurista lokakuussa 2019.

Koronaviruspandemia puhkesi juuri yhtiön aloitettua, joten yhtiö pystyi lentämään vain muutamia lentoja viikossa keväällä 2020.

Huhtikuussa 2023 Starlux aloitti lennot ensimmäiseen Pohjois-Amerikan kohteeseensa, Los Angelesiin. Starlux ilmoitti hakevansa OneWorld-lentoyhtiöalliansin jäsenyyttä vuoden 2025 loppuun mennessä. Starlux suunnittelee aloittavansa lennot Eurooppaan vuonna 2026. Suomen ja Taiwanin solmittua suorat lennot mahdollistavan sopimuksen Starluxin odotetaan aloittavan suorat lennot Helsinkiin.

 Laivasto 
pienoiskuva|Starluxin A350-900 Macaon kansainvälisellä lentoasemalla.
Laivasto huhtikuussa 2025:
 13 Airbus A321neo (liisattu)
 5 Airbus A330-900 + neljä tilauksessa (liisattu)
 10 Airbus A350-900 + 8 tilauksessa
 8 Airbus A350-1000 tilauksessa
 10 Airbus A350F rahtikonetta tilauksessa

 Lähteet 

Luokka:Taiwanilaiset lentoyhtiöt